Reykjavíkurborg leigir húsið undir starfsemi listamanna og fyrir myndlistarsafn Gömul fiskimjölsverksmiðja á Grandanum í Reykjavík fær nú nýtt hlutverk . Eigandi hússins , HB Grandi , hefur leigt Reykjavíkurborg húsið til næstu 15 ára fyrir starfsemi myndlistarmanna . Í húsinu verður aðsetur Nýlistasafnsins og listamannarekna gallerísins Kling og Bang . Einnig verður þar vinnustofa og sýningarrými Ólafs Elíassonar . Um er að ræða síldarverksmiðjuna sem sameignarfélagið Faxi sf . Hóf að reisa árið 1948 í Örfirisey . Var hún að hluta fjármögnuð með Marshall aðstoð Bandaríkjanna eftir stríð og er nafn hússins því þaðan komið . Verksmiðjan var í notkun í um hálfa öld en hefur staðið auð undanfarin ár .